రామనారాయణ

రామనారాయణ లేదా రామనారాయణన్ (1949-2014) ఒక భారతీయ చలనచిత్ర దర్శకుడు, నిర్మాత. ఇతడు తెలుగు, తమిళ, కన్నడ, ఒరియా, బెంగాలీ, మరాఠీ, గుజరాతీ, భోజ్‌పురి, మలయ్ మొదలైన 9 భాషలలోని చలనచిత్రాలకు దర్శకత్వం వహించాడు.

జీవిత విశేషాలు
ఇతడు 1949, ఏప్రిల్ 3వ తేదీన తమిళనాడు రాష్ట్రంలోని కారైకుడిలో జన్మించాడు. ఇతడు సినిమాలలో పాటలు వ్రాయాలనే ఉద్దేశంతో మద్రాసు లోనికి కాలుమోపాడు కానీ సంభాషణల రచయితగా సినిమాలలో అడుగు పెట్టాడు. తన మిత్రుడు ఎం.ఎ.ఖాజాతో కలిసి రామ్‌-రహీమ్‌ పేరుతో జంటగా తమిళ సినిమాలకు సంభాషణలు వ్రాశాడు. 1976లో తొలిసారి ఇతడు ఆశై అరుబదు నాళ్ అనే సినిమాకు కథ, స్క్రీన్‌ప్లే, సంభాషణలు వ్రాశాడు. 1977లో మీనాక్షి కుంకుమమ్ అనే సినిమాతో నిర్మాతగా మారాడు. 1981లో సుమై అనే సినిమాకు మొదటిసారి దర్శకత్వం వహించాడు. ఇతడు మొత్తం 9 భాషలలో 125కుపైగా సినిమాలకు పనిచేశాడు. 1980వ దశకంలో ఎక్కువగా జంతువులు ప్రధాన పాత్రలుగా ఉన్న సినిమాలు తీశాడు. 1990లలో భక్తి సినిమాలు తీశాడు. ఇతని సినిమాలు తెలుగు, హిందీతో సహా పలు భారతీయ భాషలలోనికి డబ్ చేయబడ్డాయి. ఇతడు తమిళ సినిమా నిర్మాతల మండలికి వరుసగా మూడుసార్లు అధ్యక్షుడిగా ఉన్నాడు. 1989లో కారైకుడి నియోజకవర్గం నుండి తమిళనాడు శాసనసభకు ఎన్నికైనాడు. 1996లో "తమిళనాడు ఐయల్ ఇసై నాటక మన్రమ్"‌ కు అధ్యక్షునిగా నియమితుడైనాడు. తమిళనాడు రాష్ట్రప్రభుత్వం ఇతడిని కళైమామణి పురస్కారంతో సత్కరించింది. ఇతడు కిడ్నీ సంబంధిత వ్యాధితో బాధపడుతూ తన 65వ యేట 2014, జూన్ 22న సింగపూర్‌లో మరణించాడు.

సినిమాలు
రామనారాయణ తీసిన తెలుగు సినిమాల పాక్షిక జాబితా:

మూలాలు

బయటిలింకులు
 

1949 జననాలు
2014 మరణాలు
తెలుగు సినిమా దర్శకులు
తెలుగు సినిమా రచయితలు
తమిళ సినిమా దర్శకులు
తమిళ సినిమా కథా రచయితలు
తమిళ సినిమా నిర్మాతలు
కన్నడ సినిమా దర్శకులు
మరాఠీ సినిమా దర్శకులు
బెంగాలీ సినిమా దర్శకులు
కళైమామణి పురస్కార గ్రహీతలు
తమిళనాడు శాసన సభ్యులు